विलायत पोर्टल : प्राप्त जानकारी के अनुसार सीरिया के रक़्क़ा शहर पर अमेरिकी बमबारी में एक बार फिर कई आम नागरिकों की मौत हो गयी है। सूत्रों के अनुसार रक़्क़ा के अल्जामे अलक़दीम क्षेत्र में अमेरिकी गठबंधन की बमबारी में ७ नागरिकों की मौत हो गयी है । कुछ दिन पहले भी अमेरिकी युद्धक विमानों ने सीरिया के विभिन्न क्षेत्रों में बमबारी कर सैंकड़ों नगरिकों की जान ले ली थी । ज्ञात रहे कि अमेरिकी रक्षा मंत्री जेम्स मैटिस ने कहा था कि सीरिया और इराक में आतंकवाद के विरुद्ध युद्ध में आम नागरिकों की मौत के अलावा उनके पास कोई विकल्प नहीं है ।